CELEX: 32011D0418
Language: sl
Date: 2011-07-14 00:00:00
Title: 2011/418/EU: Izvedbeni sklep Komisije z dne 14. julija 2011 o spremembi Odločbe 2005/7/ES o odobritvi metode za razvrščanje prašičjih trupov na Cipru (notificirano pod dokumentarno številko C(2011) 4996)

16.7.2011   
            
            
               SL
            
            
               Uradni list Evropske unije
            
            
               L 187/29
            
         IZVEDBENI SKLEP KOMISIJE
   z dne 14. julija 2011
   o spremembi Odločbe 2005/7/ES o odobritvi metode za razvrščanje prašičjih trupov na Cipru
   (notificirano pod dokumentarno številko C(2011) 4996)
   (Besedilo v grškem jeziku je edino verodostojno)
   (2011/418/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(m) v povezavi s členom 4 Uredbe,
   ob upoštevanju naslednjega:
   
               (1)
            
            
               Z Odločbo Komisije 2005/7/ES (2) je bila odobrena uporaba ene metode za razvrščanje prašičjih trupov na Cipru.
            
         
               (2)
            
            
               Zaradi potrebe po posodobitvi enačbe, ki se uporablja pri navedeni metodi že skoraj pet let od odobritve, je Ciper sklenil izvesti nov poskus z dvema instrumentoma, in sicer HGP-4 in Ultra FOM 300.
            
         
               (3)
            
            
               Ciper je Komisijo prosil za odobritev zamenjave enačbe, ki se uporablja pri metodi za razvrščanje prašičjih trupov „Hennessy Grading Probe (HGP 4)“, in odobritev nove neinvazivne posodobljene metode (Ultra FOM 300) za razvrščanje prašičjih trupov na svojem ozemlju ter je v protokolu iz člena 23(4) Uredbe Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (3) predložil podroben opis preskusa z razkosanjem, v katerem so navedeni načela, na katerih temelji ta metoda, rezultati preskusa z razkosanjem in enačbe, uporabljene za ocenjevanje vsebnosti pustega mesa.
            
         
               (4)
            
            
               Preučitev navedene prošnje je pokazala, da so pogoji za odobritev navedenih metod za razvrščanje izpolnjeni. Zato je treba te metode za razvrščanje na Cipru odobriti.
            
         
               (5)
            
            
               Odločbo 2005/7/ES je zato treba ustrezno spremeniti.
            
         
               (6)
            
            
               Spremembe naprav ali metod ocenjevanja ne bi smele biti dovoljene, če niso izrecno odobrene s sklepom Komisije.
            
         
               (7)
            
            
               Ukrepi iz tega sklepa so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJI SKLEP:
   Člen 1
   Odločba 2005/7/ES se spremeni:
   
               1.
            
            
               Člen 1 se nadomesti z naslednjim besedilom:
               „Člen 1
               Za razvrščanje prašičjih trupov na Cipru se v skladu s točko 1 oddelka B.IV Priloge V k Uredbi (ES) št. 1234/2007 (4) odobri uporaba naslednjih metod:
               
                           —
                        
                        
                           naprave, imenovane ‚Hennessy Grading Probe (HGP 4)‘, in z njo povezane metode ocenjevanja, podrobneje opredeljene v delu I Priloge,
                        
                     
                           —
                        
                        
                           naprave, imenovane ‚UltraFom 300‘, in z njo povezane metode ocenjevanja, podrobneje opredeljene v delu II Priloge,
                        
                     Glede naprave ‚Ultra FOM 300‘ iz druge alinee prvega pododstavka mora biti po opravljenem postopku merjenja možno preveriti, ali je naprava izmerila vrednosti meritve X1 in X2 na mestu iz točke 3 dela II Priloge. Ob izpeljavi postopka merjenja se označi ustrezno mesto merjenja.
            
         
               2.
            
            
               Priloga se nadomesti z besedilom iz Priloge k temu sklepu.
            
         Člen 2
   Ta sklep se uporablja od 5. septembra 2011.
   Člen 3
   Ta sklep je naslovljen na Republiko Ciper.
   
      V Bruslju, 14. julija 2011
      
         
            Za Komisijo
         
         Dacian CIOLOŞ
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  UL L 2, 5.1.2005, str. 19.
   
      (3)  UL L 337, 16.12.2008, str. 3.
   
      (4)  UL L 299, 16.11.2007, str. 1.“
   
      PRILOGA
      
         
            „PRILOGA
            
               METODE ZA RAZVRŠČANJE PRAŠIČJIH TRUPOV NA CIPRU
            
            DEL I
            
               Hennessy Grading Probe (HPG 4)
            
            
                        1.
                     
                     
                        Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane ‚Hennessy grading probe (HGP 4)‘.
                     
                  
                        2.
                     
                     
                        Naprava je opremljena z sondo premera 5,95 milimetra (in 6,3 mm na jezičku na vrhu sonde), ki vsebuje fotodiodo (Siemens LED tipa LYU 260-EO) in fotodetektor tipa 58 MR; njena obratovalna razdalja pa je med 0 in 120 milimetri. Rezultati meritev se preračunajo v ocenjeno vsebnost pustega mesa s samim HGP 4 ali z njim povezanim računalnikom.
                     
                  
                        3.
                     
                     
                        Vsebnost pustega mesa v trupu se izračuna v skladu z naslednjo enačbo:
                        
                           
                        pri čemer je:
                        
                                    Ŷ
                                 
                                 
                                    =
                                 
                                 
                                    ocenjena vsebnost pustega mesa v trupu,
                                 
                              
                                    X1
                                    
                                 
                                 
                                    =
                                 
                                 
                                    debelina hrbtne slanine (vključno s kožo) v milimetrih, merjena 6 cm od vzdolžne osi razpolovljenega trupa med tretjim in četrtim zadnjim rebrom,
                                 
                              
                                    X2
                                    
                                 
                                 
                                    =
                                 
                                 
                                    debelina hrbtne mišice v milimetrih, merjena istočasno in na istem mestu kot X1.
                                 
                              Ta enačba velja za trupe, ki tehtajo med 55 in 120 kilogramov.
                     
                  DEL II
            
               Ultra FOM 300
            
            
                        1.
                     
                     
                        Pravila, določena v tem delu, se uporabljajo, kadar se razvrščanje prašičjih trupov opravi s pomočjo naprave, imenovane ‚Ultra FOM 300‘.
                     
                  
                        2.
                     
                     
                        Naprava je opremljena s 5 cm dolgo ultrazvočno sondo s frekvenco 3,5 MHz, ki vsebuje 64 ultrazvočnih pretvornikov. Ultrazvočni signal se digitalizira, shrani in obdela z mikroprocesorjem (vrste SHARC ADSP-21060L).
                        Naprava Ultra-FOM 300 sama preračuna rezultate meritev v ocenjeno vsebnost pustega mesa.
                     
                  
                        3.
                     
                     
                        Vsebnost pustega mesa v trupu se izračuna v skladu z naslednjo enačbo:
                        
                           
                        pri čemer je:
                        
                                    Ŷ
                                 
                                 
                                    =
                                 
                                 
                                    ocenjena vsebnost pustega mesa v trupu,
                                 
                              
                                    X1
                                    
                                 
                                 
                                    =
                                 
                                 
                                    debelina hrbtne slanine (vključno s kožo) v milimetrih, merjena 6 cm od vzdolžne osi razpolovljenega trupa med tretjim in četrtim zadnjim rebrom,
                                 
                              
                                    X2
                                    
                                 
                                 
                                    =
                                 
                                 
                                    debelina hrbtne mišice v milimetrih, merjena istočasno in na istem mestu kot X1.
                                 
                              Ta enačba velja za trupe, ki tehtajo med 55 in 120 kilogramov.“